# Ανόρθωση Αμμοχώστου

### Από τη Βικιπαίδεια, την ελεύθερη εγκυκλοπαίδεια

Ανόρθωση Αμμοχώστου
Σύντομο όνομα | Ανόρθωση
Έτος ίδρυσης | 1911

Εντός έδρας

Εκτός έδρας

Η Ανόρθωσις Αμμοχώστου είναι αθλητικό σωματείο της Κύπρου. Στις 30 Ιανουαρίου του 1911 ιδρύθηκε στην Αμμόχωστο το "Αναγνωστήριον Ανόρθωσις" από υπερεκατόν βιοπαλαιστάς. H ποδοσφαιρική ομάδα το συλλόγου είχε ως έδρα της το γήπεδο ΓΣΕ στην Αμμόχωστο αλλά μετά την τουρκική εισβολή, έδρα της είναι το στάδιο «Αντώνης Παπαδόπουλος».

## [Επεξεργασία] Ιστορία

Πρώτος πρόεδρος του "αναγνωστηρίου" υπήρξε ο Νικόλαος Καταλανός, ο οποίος εκλέγηκε στη θέση αυτή στις 5 Φεβρουαρίου 1911.

Από τις 13 Ιανουαρίου 1929 με καταστατική συνέλευση ο σύλλογος μετονομάζεται σε "Μουσικοφιλολογικόν και Φιλαθλητικόν Σύλλογον η "Ανόρθωσις". Σ' αυτή την περίοδον (1911-1928) οι εκδηλώσεις του συλλόγου ήταν κυρίως πνευματικού, καλιτεχνικού,κοινωνικού και εθνικού περιεχομένου.

Συγκεκριμένα κατά την διάρκεια των Οκτωβριανών, το 1931, οι σφαίρες των βρετανικών κατοχικών δυνάμεων σφηνώθηκαν στην πρόσοψη του οικήματος του σωματείου, το οποίο κλείσθηκε από τις βρετανικές αρχές στις 11 Φεβρουαρίου 1932 για εννέα μέρες. Ακόμη στη διάρκεια του απελευθερωτικού αγώνα και συγκεκριμένα στις 8 Ιουλίου 1958, οι βρεττανοί, υπό το πρόσχημα της φύλαξης εκρηκτικών στο σωματείο, ανατίναξαν το οίκημα της "Ανορθώσεως" λόγω της συμμετοχής μελών του συλλόγου στον αγώνα, αλλά και της γενικότερης δράσης και προσφοράς του συλλόγου στον Αγώνα.

Μέλη ή παιδία μελών του σωματείου έπεσαν στους Βαλκανικούς πολέμους, τον Β' Παγκόσμιο πόλεμο και στον Απελευθερωτικό αγώνα του 1955. Ανάμεσα στα μέλη του συλλόγου που κέρδισαν μια θέση στο πάνθεο των ηρώων του Κυπριακού έπους είναι ο Αντώνης Παπαδόπουλος, ο Γρηγόρης Αυξεντίου, ο Κυριάκος Μάτσης και ο Παναγιώτης Τουμάζος.

Η δραστηριότητα του σωματείου στον αθλητικό τομέα αρχίζει ουσιαστικά στις 12 Φεβρουαρίου 1928 με την πρώτη ποδοσφαιρική συνάντηση μεταξύ της ομάδας Π.Ο.Ε.Β που την αποτελούσαν μέλη της "Ανόρθωσεως" και ομάδα της Λάρνακας.

Η ποδοσφαιρική ομάδα της "Ανορθώσεως" εντάχθηκε στην δύναμη της Κυπριακής Ομοσπονδίας Ποδοσφαίρου (ΚΟΠ) το 1934. Έκτοτε η ποδοσφαιρική ομάδα της Ανόρθωσης λάμπρυνε με την παρουσία της το Παγκύπριο Πρωτάθλημα Ποδοσφαίρου προσφέροντας μεγάλες διακρίσεις και στο εξωτερικό.

## [Επεξεργασία] Τίτλοι-διακρίσεις

Έχει κατακτήσει

- 12 πρωταθλήματα,
- 9 κύπελλα,
- 5 ασπίδες της ΚΟΠ.

Επίσης, συμμετείχε σε ποδοσφαιρικές διοργανώσεις της Ευρώπης (Champions League, UEFA Cup). Το 2005, όταν η Ανόρθωση κατέκτησε το πρωτάθλημα της Κύπρου, πήγε στο κυπέλλο πρωταθλητριών έφθασε στον τρίτο προκριματικό γύρο του κυπέλλου πρωταθλητριών νικώντας την τουρκική Trabzonspor.

## [Επεξεργασία] Ιστορικοί ποδοσφαιριστές

Από το ποδοσφαιριό τμήμα το συλλόγου πέρασαν πολλοί ποδοσφαιριστές διεθνούς εμβέλειας όπως:

- ο Γεωργιανός Τιμούρ Κετσπάγια,
- ο Βραζιλιάνος με θητεία στην Εθνική Βραζιλίας και 3 φορές πρώτος σκόρερ της Ευρώπης Μάριο Ζαρντέλ (Εθνική Βραζιλίας, Πόρτο, Σπορτιγκ Λισαβώνας),
- ο επίσης Γεωργιανός Γκεόργκι Κινγκλάτζε (Εθνική Γεωγίας, Μάντσεστερ Σίτι, Άγιαξ),
- ο Νιγηριανός Μάικ Ομπίκου, ο Βούλγαρος Ίλιε Κιριάκοφ,
- ο Λετονός Μάριαν Πάχαρς (Εθνική Λεττονίας, Σαουθάμπτον),
- ο Ρουμάνος τεχνικός Άνγκελ Ιορτανέσκου (Εθνική Ρουμανίας, Εθνική Ελλάδος) και πολλοί άλλοι.

## [Επεξεργασία] Πετοσφαίριση

H πετοσφαιρική Ανόρθωση, αν και βρισκόταν εν ζωή από το 1928. Αρκετά ενδιαφέροντα είναι όσα καταγράφει η επίσημη ιστοσελίδα (www.anorthosisvolley.com) του τμήματος πετόσφαιρας:

Σύμφωνα με τα πρακτικά των συνεδριάσεων του διοικητικού συμβουλίου της Aνόρθωσης, «το άθλημα της πετοσφαίρισης εισήχθην την 11ην Iουνίου 1928». Tην εποχή εκείνη δίνονταν φιλικοί αγώνες, ενώ οι πετοσφαιριστές της Aνόρθωσης αγωνίζονταν με τα χρώματα του Γυμναστικού Συλλόγου Eυαγόρας (πού ήταν δημιούργημα των μελών της Aνόρθωσης) κατά τη διάρκεια των Παγκυπρίων Aγώνων. Iστορικοί αναφέρουν ότι την περίοδο 1928-1954 «κάτω από τη σοφήν καθοδήγηση του Aναστάση Oικονομίδη η ομάδα πετοσφαίρισης χάρισε στην Aνόρθωση πολλές πρώτες νίκες, πολλή δόξα και γέμισαν τις αίθουσες του σωματείου με κύπελλα και μετάλλια».

Oι ομάδες βόλεϊ της Aνόρθωσης συμμετείχαν στα περισσότερα τουρνουά που διεξάγονταν σε ερασιτεχνική βάση μέχρι το 1972, υπό την αιγίδα, άρχικά, της τοπικής επιτροπής ΣEΓAΣ Kύπρου και στη συνέχεια της Παγκύπριας Oμοσπονδίας Aθλοπαιδιών (ΠOA), ενώ οι αθλητές της Aνόρθωσης πρωτοστάτησαν και στη διάδοση του μπιτς βόλεϊ που έκανε την εμφάνιση του στο τέλος της δεκαετίας του 1940.

Tο 1972 με τη δημιουργία της EOΠE (Eλληνική Oμοσπονδία Πετοσφαίρισης) η πετοσφαιρική Aνόρθωση, αναπτύσσει αξιόλογη δραστηριότητα με αποκορύφωμα την κατάκτηση του Πανελλήνιου Πανεπαρχιακού πρωταθλήματος (αήττητη) και τη συμμετοχή της στο πρωτάθλημα της A’ Eθνικής κατηγορίας. H Aνόρθωση είναι η μοναδική ομάδα που αγωνίστηκε στο Πανελλήνιο Πρωτάθλημα. H τουρκική εισβολή όμως στέρησε από την ομάδα της Aμμοχώστου, την παραμονή της στους «μεγάλους» του ελληνικού βόλεϊ, αφού αναγκάστηκε να αποχωρήσει πέντε αγωνιστικές πριν το τέλος.

Η πορεία της Ανόρθωσης συνεχίστηκε επιτυχημένα στη Κύπρο, με:

- δέκα τέσσερεις κατακτήσεις πρωταθλημάτων και
- δέκα τρεις κατακτήσεις κυπέλλων.

## [Επεξεργασία] Άλλα τμήματα

O σύλλογος δημιούργησε και τμήματα Υδατοσφαίρισης, Χειροσφαίρισης και Σκακιού, τα οποία δυστυχώς δεν κατάφερε να συντηρήσει και να διατηρήσει ενεργά.

## [Επεξεργασία] Δικτυακοί τόποι

- Η ΦΩΝΗ ΤΟΥ ΜΑΧΗΤΗ - Διαδικτυακή κοινότητα για τους οπαδούς της Ανόρθωσης
- www.anorthosis.net
- www.maxhtec.net
- www.anorthosistv.net

Κυπριακό Πρωτάθλημα Ποδοσφαίρου, 2006-2007
ΑΕΚ | ΑΕΛ | ΑΕΠ Πάφου | Αλκή Λάρνακας | Ανόρθωση Αμμοχώστου | ΑΠΟΕΛ | Απόλλων Λεμεσού | Άρης Λεμεσού | Αγία Νάπα | Ένωσης Παραλιμνίου | Εθνικός Άχνας | Νέα Σαλαμίνα | Ολυμπιακός Λευκωσίας | Ομόνοια
Ποδόσφαιρο Κύπρου
Cyprus Football Association - Εθνική Ομάδα - Αθλητικοί σύλλογοι Κύπρου
Διαγωνισμοί: Κυπριακό Πρωτάθλημα - Κυπριακό πρωτάθλημα γυναικών - Κυπριακό Κύπελλο - Κυπριακή Ασπίδα

Ανακτήθηκε από "http://el.wikipedia.org../../../%CE%B1/%CE%BD/%CF%8C/%CE%91%CE%BD%CF%8C%CF%81%CE%B8%CF%89%CF%83%CE%B7_%CE%91%CE%BC%CE%BC%CE%BF%CF%87%CF%8E%CF%83%CF%84%CE%BF%CF%85_0b31.html"

Κατηγορίες: Αθλητικοί σύλλογοι Κύπρου | Ιδρύσεις αθλητικών συλλόγων το 1911 | Κυπριακό ποδόσφαιρο

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Français
- Nederlands
- Polski
- Türkçe